Amaia Salamanca

Amaia Salamanca Urízar, nada en Madrid o 28 de marzo de 1986, é unha actriz española famosa por series de televisión como SMS ou Sin tetas no hay paraíso.

 Biografía 
Amaia Salamanca naceu en Madrid o día 28 de marzo de 1986. Por parte materna é de familia vasca. Inicialmente non pensaba dedicarse á interpretación, pero no primeiro casting no que participou, para a serie de televisión SMS, conseguiu xa o seu primeiro traballo como actriz. En SMS traballaría con outras novas promesas do cine e a televisión como: Yon González, Aroa Gimeno, Mario Casas e María Castro (actriz coa que comparte repartición en Sin tetas no hay paraíso).

Á parte do seu labor como actriz, Amaia traballa como modelo para sesións fotográficas, videoclips e espectáculos.

 Vida profesional 
Antes de facer o seu primeiro papel nunha serie de televisión, Amaia xa traballara en campañas publicitarias para grandes empresas como Telecable e Movistar, participado no videoclip Ansiedad, de Antonio Romeu e no de Pignoise, Sigo llorando por ti, traballado como modelo de Marco Aldany en tres exposicións e ademais foi imaxe da firma Blue Image.

Ao terminarse SMS, Amaia seguiu traballando no mundo da televisión e sacou un disco chamado Que queres que che diga, con Raúl Pena e María Castro, todos membros de SMS. Tivo varias secuencias na popular serie Los hombres de Paco de Antena 3 aínda que non conseguiu verdadeiramente chegar á fama ata que chegou a súa participación como protagonista da serie de Telecinco Sin tetas no hay paraíso. Actualmente estase emitindo a terceira tempada na noite dominical, a última na que aparecerá Amaia. Tamén traballou na campaña de Tampax en 2008 e en 2009 na campaña da marca de calzados Mustang.

En abril de 2009, estreouse no cine como protagonista coa comedia Fuga de cerebros. A película, na súa primeira semana liderou o despacho de billetes cun grande éxito e é a película máis taquillera do 2009 (a 6 de setembro de 2009), con case 7 millóns de euros en recadación e 1,2 millóns de espectadores. O 5 de novembro de 2009 estreouse no teatro coa obra "La Marquesa de la O" compartindo escenario con Josep Linuesa, Juan José Otegui e Tina Saiz. Representáronse nove funcións entre Alacant, Zaragoza e Huesca para despois representala no teatro de Belas Artes de Madrid ata o 10 de xaneiro para emprender unha xira por toda España.

 Traxectoria 
 Televisión 
 Velvet - como Bárbara
 Gran Hotel (2011- ) - como Alicia Alarcón
 Felipe y Letizia (TV movie) (2010) - como Letizia Ortiz
 No estás sola (TV movie) (2009) - como Sara 
 Sin tetas no hay paraíso (2008-2009) - como Catalina Marcos
 Los hombres de Paco (2007) - como Cristina 
 SMS (2006-2007) - como Paula

 Cine 
 Webcam (2012)
 XP3D (2011)
 Tensión sexual no resuelta (2010)
 Fuga de cerebros (2009) - Natalia

 Curtametraxes 
 Enarmonía (2009) - Rebeca

 Teatro 
 La marquesa de O (2009) - Marquesa

 Música 
 4 elementos (2009), single do grupo La Musicalité. 
 Sigo llorando por ti, single do grupo Pignoise. 
 Que queres que che diga (2007), Grupo SMS. 
 Ansiedad, single do disco La Primera Vez de Antonio Romero.

 Dobraxes 
 Space Chimps: Misión Espacial. Dobraxe do personaxe protagonista feminino, Lúa (2008)

 Campañas de publicidade 
 Intimissimi España (2009) (INTIMISSIMI) 
 Mustang outono-inverno (2009-2010) (MUSTANG) 
 Mustang primavera-verán (2009) (MUSTANG) 
 Chica tampax (2008) (TAMPAX)

Categoría:Actores da Comunidade de Madrid
Categoría:Nados en Madrid
Categoría:Nados en 1986